Se eksklusivt klipp fra ny film laget av norske Filip!

SMAKEBIT: Norske Filip Christensen har på nytt laget film med norske skistjerner, og her kan du få en forsmak på hva som kommer i filmen «Being There» og VGTV-serien «Being There 2.0». Foto: Skjermdump VGTV

Lund Svindal klar med nye ekstremstunt

(VG Nett) Filmskaper Filip Christensen (23) har på nytt vært på tur med alpinstjernen Aksel Lund Svindal (28) og flere av Norges beste skikjørere.

Oppdatert 24. september 2011

Artikkelen er over ni år gammel

- Denne gangen gikk turen blant annet til Lofotens perle, Digermulen. Dette er noe av den mest unike naturen man finner her i verden, forteller Christensen til VG Nett.

I tillegg er innspillingene gjort i Folgefonna, på Strandafjellet, i Sogndal, Black Diamond Lodge i Japan og i svenske Sundsvall.

VGTV: Se smakebit fra «Being There» her!

For fjerde gang er Lund Svindal med den unge filmskaperen som har laget skifilmer siden han var 15 år gammel.

- Aksel beviste igjen at han blir dyktigere og dyktigere i fjellet for hvert år som går. Han kjørte på ski med Asbjørn Eggebø Næss og frikjøringsverdensmester Henrik Windstedt, som begge er anerkjente frikjørere, forteller Filip Christensen.

Premiere i kveld

Twintip-profilene PK Hunder og Aleksander Aurdal er også med i «Being There» som har premiere på Folketeateret i Oslo i kveld, og senere i høst kommer serien «Being There 2.0» på VGTV. Det er oppfølgeren til fjorårets suksess «Side by Side 2.0».

VGTV: Se fjorårets episoder her!

- Det var helt naturlig å samarbeide igjen nå når han nok en gang har reist verden rundt med verdens råeste skikjørere, sier Ola Enger Stenberg som er redaksjonell leder for VGTV.

I årets serie blir man bedre kjent med kjørerne via egne portretter i tillegg til åtte episoder. Det er premiere på VGTV i midten av oktober.

- Filip har et unikt talent, og vi føler det er veldig viktig for oss å samarbeide med de unge, fremadstormende filmskaperne. Han slutter aldri å overraske oss med ekstraordinære bilder og gode historier av og med skikjørerne, sier Stenberg.

Publisert: 24.09.11 kl. 10:14 Oppdatert: 24.09.11 kl. 10:28

Les også